Ovo je njegov posljednji trik! 18/9/02 - 2002-09-18
On neće nikoga zavarati. Mi smo ga već prozreli ranije. Rekao je predsjednik Bush, govoreći o Saddamu Huseinu, nakon susreta sa kongr
Obraćajući se novinarima nakon sastanka, predsjednik Bush je rekao: Govorili smo o tome da je Saddam Husein kočio Ujedinjene narode 11 dugih godina i sada ponovo, on je rekao, napravio je neku vrstu izjave pokušavajući da otkloni pritisak sa sebe ovom izjavom o bezuvjetnoj inspekciji. On zavodi, kasni, odbija. Sjedinjene Države i ja sam uvjeren da svjetska zajednica neće ponovo popustiti pred tom vrstom njegove retorike. Sve što oni treba da učine jeste da pogledaju šta je radio do sada. Ovo je njegov posljednji trik, njegov posljednji pokušaj da se ne smatra odgovornim za opiranje Ujedinjenim narodima. On neće nikoga zavarati. Mi smo ga već prozreli ranije. Predsjednik Bush je rekao da se Irak u proteklim godinama često opirao rezoluciji Vijeća sigurnosti UN-a broj 687, donesenoj poslije Zaljevskog rata koja od Iraka traži bezuvjetno prihvatanje inspektora UN-a za naoružanje. Činjenica da ponovo i ponovo, da je desetine puta rekao svijetu - Oh, ja ću suradjivati, i nikada nije. Uvjeren sam da će nam se zemlje, koje stoje na strani mira i brinu o važnosti UN-a, pridružiti. Prema tome mi nastavljamo odlučno raditi na slučaju Iraka. Mislim da razumni ljudi razumiju da je taj čovjek nerazuman. I razumni ljudi razumiju da je to samo prevara. To je taktika. To je način da se kaže svijetu - Oh, ja sam izvaredan, miroljubiv čovjek, dok u stvari on ne samo da ubija svoj vlastiti narod nego terorizira svoje susjede i razvija oružja za masovna razaranja. Nakon jutrošnjeg sastanka u Bijeloj Kući sa četvoricom najviših kongresnih lidera - predsjednik je zahvalio i Demokratima i Republikancima za njihov doprinos, rekavši da će buduća kongresna rezolucija o Iraku svijetu poslati signal o američkoj odlučnosti. Predsjednik je još rekao da će on za nekoliko dana Kongresu predložiti nacrt rezolucije kojom bi se autorizirala vojna akcija protiv Iraka. Nakon susreta sa predsjednikom , lider demokratske većine u Senatu, Tom Daschle je izjavo da se radi o jednom značajnom trenutku u kojem Sjedinjene Države i medjunarodna zajednica trebaju da rade zajedno. Lider demokratske manjine u Zastupničkom Domu, Dick Gephardt, rekao je da je nužna jedna oštra kongresna rezolucija kako bi pitanje Saddama Husseina riješili diplomatskim, pa ako je potrebno i vojnim putem. Jučer u Iowa-i podpredsjednik Dick Cheney je ponovio da ne djelovanje u slučaju Iraka nije opcija. Mi moramo djelovati u vezi sa Irakom. Mi nemamo opciju da ništa ne radimo. Vrijeme nije na našoj strani. Ako čekamo, on će nastaviti da razvija, čak i više, svoje smrtonosne sposobnosti. On će nastaviti da sjedi na vrhu 12 posto ukupnih svjetskih rezervi nafte, sakupljati milijarde dolara i koristiti ih kako bi pribavio nuklearno oružje, rekao je potpredsjednik Cheney.